alexandrainst/scandi-wiki huggingface dataset:
Dicheros miksici

Dicheros miksici er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor, avlang, blank gullbasse uten metallisk glans. Pronotum er brunrødt med svarte tegninger, dekkvingene hovedsakelig gule, men svarte foran og bak og langs sømmen.

Utbredelse 
Arten finnes i Indonesia (Sumatra) og Malaysia.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Dicheros Gory & Percheron, 1833
 Dicheros miksici Pavicevic, 1984

Kilder 
 Pavicevic, D. (1984) Neue beitrage zur kenntnis der Cetoniinae von Malaysia. Entomofauna 5(2):21-31.

Eksterne lenker 
 
 Bilde av arten

Gullbasser
Indonesias insekter
Malaysias insekter
Biller formelt beskrevet i 1984
Ingrid Dyrnes

Ingrid Sevaldsen Dyrnes (født 20. oktober 1985) er en norsk vokalist, musiker og tekstforfatter.

Karriere 
Ingrid Dyrnes er fra Kristiansund og spilte piano som barn. Hun gikk musikklinjen på Atlanten Videregående skole og var med i operakoret to sesonger. Der hadde hun også mindre solistroller. Ingrid lærte seg pianotrekkspill for å bli med et ensemble og spille på Klippfiskfestivalen i Bègles i Frankrike i 2003. Etter videregående gikk Ingrid ett år teater på Trøndertun Folkehøyskole.

Under studiene i Trondheim møtte Ingrid etablere musikere og ble gjennom miljøet rundt Trondheim Studio med som korist på flere innspillinger. Blant annet på albumet "Monster" av Cristoffer Øien og albumene "Momento Certo" og "Sempri Bandidos" med Jay & Bandidos. Ingrid turnerte med Jay & Bandidos i Portugal og på Kapp Verde. Gruppa gjorde noen konserter i Norge, bland annet på Sofieprisutdelingen i 2009 og under Melafestivalen i Oslo i 2010.

I 2010 ga Ingrid Dyrnes for første gang ut egen musikk med albumet "Åpne blikket ditt". Neste sang ut var julesangen "Hjæm te jul" i 2016 som ble brukt i en nasjonal kampanje for Norsk Flid Husfliden og vist på kinoer rundt omkring i Norge. Sangen ble spilt på NRK P1. Høsten 2018 ga Ingrid ut singelen "Ein tredjedel". Den har også blitt spilt på NRK P1.

Diskografi

Ingrid Dyrnes 
 2010, Åpne blikket ditt, album
 2016, Hjæm te jul, singel
 2017, Ein tredjedel, singel

Andre deltakelser 
 2008, Momento Certo, Jay & Bandidos
 2011, Sempri Bandidos, Jay & Bandidos
 2012, Monster, Christoffer Øien
 2013, Departure, Razorblades and Lemonade

Referanser

Eksterne lenker 
 Hjemmeside

Norske musikere
Vimśatikāvijñaptimātratāsiddhi

Vimśatikāvijñaptimātratāsiddhi (sanskrit: विम्शतिकाविज्ञप्तिमात्रतासिद्धि), eller 20 vers om bare bevissthet, er et viktig verk innenfor mahāyānabuddhismen. Verket ble sammensatt av Vasubandhu i det 4. århundre som var notabel innenfor yogācāra, men har også påvirket andre buddhistiske retninger.

Yogācāratekster
Sidsel Kjellås Wold

Sidsel Kjellås Wold (tidligere Sidsel Kjellås; født 2. februar 1949) er en norsk tidligere friidrettsutøver som representerte BUL.

Hun vant 7 NM-gull og i alt 22 NM-medaljer på 100 meter, 200 meter, 80 meter hekk, 100 meter hekk, lengde, lengde uten tilløp, trekamp og femkamp i perioden 1964–1973.

Medaljer i norske mesterskap

Referanser 

Norske sprintere
Norske hekkeløpere
Norske mangekjempere
Norgesmestere i friidrett
Fødsler i 1949
Friidrettsutøvere for IL i BUL
Dråby kirke (Djursland)

Dråby kirke ligger på Djursland i Syddjurs kommune i Danmark.

På stedet der kirken står var det opprinnelig en liten mursteinskirke fra 1200–1400-tallet. Den ble erstattet av den nåværende kirke på 1400-tallet – 1500-tallet. Det nåværende «styltetårn» ble bygget rundt 1730. På vestsiden av tårnets vestside er årstallet 1739 og initialene «SAB» og «AR» for Sophia Amalia Benzon og hennes ektefelle, Andreas Rosenpalm. 

Kirken er 35 meter lang med syv krysshvelvinger og er bygget i gotisk stil. På grunn av størrelsen kalles kirken somme tider for Djurslands Domkirke.

I middelalderen var Dråby antagelig en havneby ved Kattegat og lå på draget mot Ebeltoft Vig, og kirken er viet til de sjøfarendes helgen, Sankt Nicolaus. Kirken var tidligere knyttet til godset Skærsø, som var eiet av adelsfamilien Rosenkrantz og senere slekten Gøye. Begge familiers våpen er malt i kirken.

I årene 1967–1971 ble Dråby kirke restaurert og Dråby gamle skolebygning ble anskaffet for å innredes til kapell og andre nødvendige rom i tilknytning til kirken.

Referanser

Eksterne lenker 
 Dråby Kirke hos Nordens Kirker

Kirker i Syddjurs
Kirker i Aarhus stift
Middelalderkirker i stein
Morten Renå Olsen

Morten Renå Olsen (født 2. juni 1999) er en norsk fotballspiller som spiller for .

Referanser

Eksterne lenker 
 
 Spillerprofil hos Fotball.no
 Spillerprofil hos Altomfotball.no

Norske fotballspillere
Fotballspillere for Stabæk Fotball
Fotballspillere for HamKam
Fotballspillere for Notodden FK
Fotballspillere for Strømmen IF
Fotballspillere for Skeid Fotball
Aron Dønnum

Aron Leonard Dønnum (født 20. april 1998) er en norsk fotballspiller som spiller for den belgiske klubben Standard Liège. 

Hans posisjon på banen er midtbane og ving.

Landslaget 
Den 26. mai 2021 ble han tatt ut i sin første landslagstropp for  i kampene mot  (2. juni) og  (6. juni).

Han debuterte for landslaget i kampen mot  2. juni 2021.

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Eidsvold Turn
Fotballspillere for Vålerenga Fotball
Fotballspillere for HamKam
Fotballspillere for Standard Liège
Norske fotballspillere i Belgia
Personer fra Eidsvoll kommune
Eline Torneus

Eline Torneus (født 16. mai 1989) er en norsk fotballspiller og trener fra Skjervøy.

Hun er en av svært få kvinner som har vært hovedtrener for et herrelag på høyere nivå i Norge.

Hun spilte i Toppserien for IF Fløya i Tromsø fra 2006, og for Røa Dynamite Girls der hun i Toppserien 2015 tok bronse som assistenttrener og sølv i NM i fotball for kvinner 2016 der hun spilte finalen.  

Hun var spillende trener for Fløya i 2017, er trener for privatskolen Norges Toppidrettsgymnas i Tromsø, og fra 2018 trener for herrelaget til Skjervøy Idrettsklubb i 3. divisjon.

Torneus har over ti landskamper på U23 og en mastergrad i fotball fra Norges idrettshøgskole.

Hun er fra og med 2020-sesongen fotballekspert for Eurosport

Referanser

Eksterne lenker 
 

Fotballspillere for IF Fløya
Fotballspillere for Røa IL
Personer fra Skjervøy kommune
Ekspertkommentatorer (sport)
Vinstra Vestsida Fotballklubb

Vinstra Vestsida er en fotballklubb fra Vinstra som ligger i Gudbrandsdalen.

Den er en del av Indre Østland Fotballkrets.

Damelaget deltok i det første NM i fotball for kvinner 1979 men nådde kun gruppespillet. På denne tiden var senere statsråd Grete Berget med i styret. Videre  var de med i 1. divisjon fotball for damer 1981 som var femte året med kvinnelig seriespill i Norge.

De feiret 40-årsjubileum i oktober 2017.

Ifølge klubbens hjemmesider har de 120 aktive spillere mellom 6 og 16 år.

Referanser

Eksterne lenker
http://www.vestsidafk.com/

Sport i Nord-Fron
Fotballag i Oppland
Katrine Pedersen

Katrine Søndergaard Pedersen (1977–) er en dansk fotballspiller som har spilt i den norske Toppserien.  

Med 210 A-landskamper for  Danmarks kvinnelandslag i fotball 1994–2013 er hun den som har flest.  Den siste var da hun ledet det til bronse i EM i fotball for kvinner 2013 og fikk en plass på turnerings stjernelag.

I hjemlandet spilte hun for Hjortshøj-Egaa Idrætsforening (HEI) i Aarhus 1994–2002 og vant Elitedivisjonen 1997 og 1998. Derpå spilte hun for Fulham Ladies der hun vant "The Treble" (serie og begge cup) i 2003. Laget ble nedlagt og hun jobbet hos IF Fløya i Tromsø 2003–05 og fikk bronsemedalje i Toppserien 2004 og Toppserien 2005. Etter ett år i Djurgårdens IF Dam var hun med Asker Fotball Kvinner 2007–08 og innkasserte ytterligere to bronsemedaljer. Men også det laget kollapset og hun og de fleste andre, samt hennes danske samboer Maiken With Pape, fikk jobb hos Stabæk Fotball Kvinner der Katrine spilte nær hundre kamper 2009–13, og vant da endelig Toppserien 2013 etter to sølv.  Tre cupmesterskap ble det også 2011–13. Etter 2014–15 i australsk toppdivisjon (Adelaide, der også kollega Kristy Moore spilte) og noen kamper for Stabæk i 2015 la hun opp. 

Hun har undervist på Norges toppidrettsgymnas og ble i 2015 assisterende trener til det danske landslaget. 

I 2011 utkom biografien Katrine - fodboldlandsholdets anfører.

Referanser

Eksterne lenker 
 

Danske fotballspillere
Fotballspillere for IF Fløya
Fotballspillere for Stabæk Fotball
Fotballspillere for Fulham FC
Solan og Ludvig - Herfra til Flåklypa

Solan og Ludvig - Herfra til Flåklypa er en norsk animasjonsfilm fra 2015.

Handling 
Endelig skal det avgjøres hvilken bygd som er best, Flåklypa eller Slidre. Øvelsen er det tradisjonsrike Osteløpet, og optimisten Solan Gundersen (Kari-Ann Grønsund) er Flåklypas representant. Han er så seierssikker at han i all hemmelighet har veddet bort både Reodor Felgens (Per Skjølsvik) verksted og huset de bor i. De har med seg en ost hver, som de skal frakte trygt frem fra Slidre, til Flåklypa. Det er tre på hvert lag. Så så klart stiller Solan opp med Ludvig (Trond Høvik) og Reodor Felgen. Men Slidre stiller opp med meieribestyrer Kleppvold, (Fridtjov Såheim) som gjør hva som helst for å vinne. Han får med seg gorillaen Emanuel Desperados, (Steinar Sagen) i tillegg til muntrasjonsrådet Olram Slåpen (Bjarte Hjelmeland) fra Bergen. Kanskje er ikke seieren så sikker som Solan tror.

Stemmene

Flåklypa-trilogien (2013–2018) 
Qvisten Animasjon og Maipo laget tre Flåklypa-filmer med premiere i perioden 2013–2018. Solan og Ludvig: Herfra til Flåklypa er den midterste i trilogien. De to øvrige er:

 2013: Solan og Ludvig – Jul i Flåklypa
 2018: Månelyst i Flåklypa

Eksterne lenker 
 

Filmer fra 2015
Norske filmer fra 2010-årene
Norske animerte barnefilmer
Norske animerte eventyrfilmer
Norske familiefilmer
Norske animerte filmkomedier
Stop motion-filmer
Eramet Porsgrunn

Eramet Porsgrunn, grunnlagt som Porsgrund Elektrometallurgiske Aktieselskab (PEA), er et smelteverk for produksjon av silikomangan og ferromangan i Porsgrunn i Vestfold og Telemark. Verket er en del av Herøya Industripark. Verket i Porsgrunn har siden 1999 vært eid av Eramet Norway AS, som i sin tur er et heleid datterselskap av det franske konsernet Eramet. Mellom 1966 og 1999 var verket eid av Elkem.

Norske smelteverk
Næringsliv i Vestfold og Telemark
Esteros del Iberá

Esteros del Iberá er verdens nest største våtmarkssystem, etter Pantanal i Brasil. Området, som er tilnærmet uberørt og har sin hovedtilførsel av ferskvann fra elven Paraná (den nest største i Sør-Amerika, etter Amazonas) i nord, ligger i provinsen Corrientes i det nordøstre Argentina, mellom Iguazúfallene på grensen mot Brasil og hovedstaden Buenos Aires. Våtmarkssystemet ligger i den subtropiske sonen og omfatter i sin helhet et område på cirka  ha, som består av gressmarker, sumper, myrer, laguner og små innsjøer, samt et svært mangfoldig plante- og dyreliv.

Esteros del Iberá har i snitt en årlig nedbørsmengde på cirka , hvorav den varmeste perioden november–mars (sommeren) er våtest.

Dannelsen 
Under pliocen var Iberá-regionen ei enorm flomslette, formet av ei elv som var karakterisert av meandere og kanaler som var separerte av naturlige diker. Endringer i jordskorpen førte til endringer i overflatestrukturen, som med tiden skapte dagens Esteros del Iberá, da elva Paraná gradvis fant sitt nye løp vest for den tidligere flomsletten. Den forlatte flomsletten forble imidlertid dekket av tallrike innsjøer og laguner, som fortsetter å eksistere takket være regntiden og det enorme reguleringsmagasinet som dannes av Yaciretá-demningen. Under Esteros del Iberá finnes dessuten et av verdens største grunnvannsreservoarer.

Plante- og dyreliv 
Det mangfoldige plante- og dyrelivet i Esteros del Iberá inkluderer omkring  ulike arter av fugl, hvorav den enorme jabirustorken (Jabiru mycteria), som i enkelte tilfeller kan bli opp mot  høy og ha et vingespenn på mer enn , er den største. Her finnes også en rekke ulike pattedyr, som brølaper (Alouatta), flodsvin (Hydrochoerus hydrochaeris), sumphjort (Blastocerus dichotomus) og ulike beltedyr (Dasypodidae), samt rovpattedyr som mankeulv (Chrysocyon brachyurus) og jaguar (Panthera onca) med flere, men også kaimaner (Caimaninae) og en rekke ulike amfibier og andre krypdyr, og mange ulike arter med fisk, som pirayaer (Piranha).

Iberá provinsreservat 
Iberá provinsreservat (av sp. Reserva Provincial Iberá) er et naturreservat som ble opprettet 15. april 1983 og endelig definert i 2009. Det omfatter cirka  av våtmarkssystemet Esteros del Iberá, hvorav cirka  er dekket av akvatisk vegetasjon. Et pågående prosjekt, i regi av Conservation Land Trust Argentina (CLT Argentina), jobber for å gjøre naturreservatet til en nasjonalpark.

Referanser

Eksterne lenker 
 

Våtmarker
Argentinas geografi
Argentinas natur
Ingrisma sakaii

Ingrisma sakaii er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor, avlang, mer eller mindre grønnlig gullbasse. "Snuten" er rundet spadeformet forlenget.

Utbredelse 
Arten lever i Thailand.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Ingrisma Fairmaire, 1893
 Ingrisma sakaii Antoine, 2000

Kilder 
 Antoine, Ph. (2000) Quelques espèces nouvelles ou peu connues de la famille des Cetoniidae VIII. Coléoptères 6(10): 123-145.

Eksterne lenker 
 

'

Gullbasser
Thailands insekter
Biller formelt beskrevet i 2000
Ingrisma viridis

Ingrisma viridis er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor, avlang, mer eller mindre grønnlig gullbasse. "Snuten" er rundet spadeformet forlenget.

Utbredelse 
Arten lever i Myanmar.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Ingrisma Fairmaire, 1893
 Ingrisma viridis Antoine, 2000

Kilder 
 Antoine, Ph. (2000) Quelques espèces nouvelles ou peu connues de la famille des Cetoniidae VIII. Coléoptères 6(10): 123-145.

Eksterne lenker 
 

'

Gullbasser
Myanmars insekter
Biller formelt beskrevet i 2000
Morten Kristiansen

Morten Kristiansen er navnet til flere personer:

 Morten Kristiansen (1963) -  norsk fotballspiller som spilte for Molde fra 1989 til 1993
 Morten Kristiansen (1973) - norsk fotballspiller og trener for Kongsvinger
 Morten M. Kristiansen - norsk illustratør født 1948
San Francisco Symphony

San Francisco Symphony (SFS) er et symfoniorkester med base i San Francisco, California, USA.

Orkesterets holdt sin første konsert i 1911. De to første sjefdirigentene, Henry Kimball Hadley (1911-1915) og Alfred Hertz (1915-1930), bygget opp orkesteret.

Fra september 2020 er Esa-Pekka Salonen sjefdirigent for orkesteret.

Referanser

Eksterne lenker 
 
 
 
 

Orkestre
Etableringer i 1911
San Francisco
Kultur i California
Sainsbury’s

Sainsbury's Supermarkets er den tredjestørste kjeden av supermarkeder i Storbritannia. Kjeden eies av J Sainsbury plc, som er notert på London Stock Exchange. Sainsbury's hadde i 2017 en omsetning på 29,1 milliarder pund, og sysselsatte 51.900 fulltidsansatte og 130.000 deltidsansatte, tilsvarende i alt 118.700 fulltidsstillinger. I alt omfatter kjeden 504 supermarkeder og 319 nærbutikker.

Sainsbury's ble grunnlagt av John James Sainsbury, som åpnet den første butikken i Holborn i London i 1869. Dermed er kjeden verdens eldste supermarkedkjede, etterfulgt av danske Irma fra 1886. I 1922 ble det den største kjeden i Storbritannia, og den var også markedsledende i 1980-årene. Tesco overtok den posisjonen i 1995 og ASDA ble nest størst i 2003, hvilket betød at Sainsbury's rykket ned på tredjeplass.

Grunnleggernes etterkommere eier i dag 15 % av selskapet, men eide frem til 2005 35 %. En annen større aksjonær er det Qatar-baserte investeringsfondet Delta Two, som eier 25 %.

I 1950 åpnet kjeden sin første selvbetjeningsbutikk, i Croydon, og var i løpet av 1950- og 1960-årene pionerer på dette området. Sainsbury's var også blant de første i Storbritannia til å lansere egne varer. I dag fyller Sainsbury's egner varer mye av kjedens sortiment.

Referanser 

Etableringer i 1869
Dagligvarekjeder
Britiske selskaper
Næringsliv i London
EM i boksing 1927

EM i boksing 1927 (europamesterskapet i boksing) ble arrangert i Berlin i Tyskland i 1927.

Medaljetabell

Referanser 

EM i boksing
Internasjonale mesterskap i Tyskland
Internasjonale mesterskap i 1927
1927 i Tyskland
Sport i Berlin
Boksing i Tyskland
Boksing i 1927
Lilly Tønnesen

Lilly Tønnesen, gift Fjellhaugen, (født 10. september 1924) var en norsk friidrettsutøver som representerte BUL.

Hun vant 3 NM-gull og ialt 11 NM-medaljer på 60 meter, 100 meter, 200 meter, lengde, lengde uten tilløp og høyde uten tilløp i perioden 1950 til 1954.

Medaljer i norske mesterskap

Referanser 

Norske sprintere
Norske lengdehoppere
Norske høydehoppere
Norgesmestere i friidrett
Fødsler i 1924
Friidrettsutøvere for IL i BUL
Folkeavstemningen om Danmarks tilslutning til den felles europeiske patentdomstol

Folkeavstemningen om Danmarks tilslutning til den felles europeiske patentdomstol var en folkeavstemning i Danmark søndag den 25. mai 2014, om hvorvidt Danmark skulle tilslutte seg avtalen om den felles europeiske patentdomstol og en patentreform.

Ved avstemningen stemte 62,5 % av de fremmøtte ja til tilslutningen, mens 37,5 % stemte nei. Det var 55,85 % av de stemmeberettigede som valgte å stemme.

Folkeavstemningen falt sammen med europaparlamentsvalget 2014 i Danmark, som ble holdt samme dag.

Bakgrunn 
Folkeavstemningen var nødvendig idet Danmark avgir suverenitet i henhold til Grunnlovens paragraf 20, og at det ikke var et 5/6 flertall i Folketinget i favør av lovforslaget om avtalen. Folkeavstemningen var ikke en avstemning om den felles europeiske patentdomstol som sådan, da denne øyensynlig vil bli opprettet enten Danmark tilslutter seg avtalen om opprettelsen eller ikke.

Danmark ville tiltre patentdomstolavtalen medmindre et flertall stemte imot, og at dette flertallet utgjorde minst 30 prosent av alle stemmeberettigede.

På selve valgdagen var det 4.124.696 stemmeberettigede, hvorav 2.303.783 valgte å stemme, tilsvarende en stemmeprosent på 55,85. Blant de avgitte stemmene var 83.879 dog blanke eller ugyldige, hvorfor kun 2.219.904 stemmer reelt telte med. På disse var det på 1.386.881 satt kryss ved ja, mens 833.023 hadde kryss ved nei. Det var således et flertall på 62,5 % mot 37,5 % av de gyldige stemmene for tilslutning. Den ovennevnte 30 %-regelen ble således ikke relevant idet 1.237.491 av de avgitte stemmene skulle ha satt kryss ved nei, eller 55,7% .

Ifølge InfoMedia anvendte ja-siden 13 ganger så mye penger på annonsering i aviser som nei-siden .

Referanser 

Folkeavstemninger i 2014
Synne Skinnes Hansen

Synne Skinnes Hansen (født 12. august 1995) er en norsk fotballspiller som spiller for Rosenborg og det norske landslaget.

Skinnes Hansen er opprinnelig fra Hvittingfoss. Hun spilte for Eik-Tønsberg i 2. divisjon i 2012 før hun gikk til Røa i Toppserien samme år. Etter fire og et halvt år i Røa, gikk hun til LSK Kvinner før 2017-sesongen. I LSK var hun med å vinne Toppserien tre år på rad fra 2017 til 2019. 

Før 2020-sesongen gikk hun til svenske Linköping. Der ble hun i halvannet år før det i august 2021 ble kjent at hun hadde signert for Rosenborg.

Hun ble tatt ut på det norske a-landslaget for første gang i oktober 2015. Debuten fikk hun 15. september 2016 da hun ble byttet inn for Caroline Graham Hansen mot Kazakhstan. Hun var en del av Norges tropp til VM i Frankrike 2019 og til EM i England 2022

Referanser

Eksterne lenker 
 

Norske fotballspillere
Norske fotballspillere i Sverige
Norske damelandslagsspillere i fotball
Spillere i VM i fotball for kvinner 2019
Spillere under EM i fotball for kvinner 2022
Fotballspillere for LSK Kvinner
Fotballspillere for Røa IL
Personer fra Kongsberg kommune
Ischnoscelis hoepfneri

Ischnoscelis hoepfneri er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor (ca. 17 millimeter), langbeint, brunsvart gullbasse uten metallisk glans. Hannene har to oppoverbøyde, krokformede, korte horn i pannen. Pronotum er svart, dekkvingene gulbrune med mørke, opphøyde lengderibber.

Levevis 
De fleste funnene er fra eike- og furuskog mellom 1500 og 2000 meter over havet, men er også kjent fra tropisk skog i bare 500 meters høyde.

Utbredelse 
Arten er utbredt i sørlige og sentrale deler av Mexico (Estado de México, Morelos, Guerrero, Jalisco).

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Ischnoscelis Burmeister, 1842
 Ischnoscelis hoepfneri (Gory & Percheron, 1833)

Kilder 
 Morón, M.E. og B.C. Ratcliffe (1989) A synopsis of the American Goliathini with description of a new Neoscelis from Mexico (Coleoptera: Scarabaeidae: Cetoniinae). The Coleopterists Bulletin 43: 339-348 
 N. Hernández-López, L. Delagso og A. Burgos (2016) Description of the Female of Ischnoscelis hoepfneri (Gory and Percheron) (Coleoptera: Scarabaeidae: Cetoniinae), Notes on the Species' Behavior, and a Key to the Species of the Genus. The Coleopterists' Bulletin 70: 387-390.

Eksterne lenker 
 
 Bilde av arten

Gullbasser
Biller formelt beskrevet i 1833
Mexicos insekter
Aserbajdsjans statsminister

Aserbajdsjans statsminister er Aserbajdsjans regjeringssjef. Novruz Məmmədov har vært statsministeren i Aserbajdsjan siden 21. april 2018.

På grunn av presidentens sentrale rolle i Aserbajdsjans politiske system, blir regjeringen, og dermed statsminister, sterkt påvirket av presidenten. For eksempel er det presidenten som utpeker statsministeren og flere andre regjeringsmedlemmer, og også kan avskjedige disse.

Se også 
Liste over Aserbajdsjans statsministre

Referanser

Eksterne lenker 
 

Aserbajdsjanske statsministre
Alt for kjærligheten (1937)

Alt for kjærligheten (originaltittel: Parnell) er et amerikansk romantisk historisk drama fra 1937 regissert av John M. Stahl. Hovedrollene spilles av Clark Gable som den irske politikeren Charles Stewart Parnell mens Myrna Loy spiller hans kone Katie O'Shea.

Medvirkende
Krediterte skuespillere
 Clark Gable som Charles Stewart Parnell 
 Myrna Loy som Katie O'Shea
 Edna May Oliver som Aunt Ben Wood
 Edmund Gwenn som Campbell 
 Alan Marshal as Captain William O'Shea
 Donald Crisp som Davitt
 Billie Burke som Clara Wood
 Berton Churchill som The O'Gorman Mahon
 Donald Meek som Murphy
 Montagu Love som Gladstone
 Byron Russell som Healy
 Brandon Tynan som Redmond
 Neil Fitzgerald som Pigott/ Dr. Gillespie
 George Zucco som Sir Charles Russell
Ikke-krediterte skuespillere
 Halliwell Hobbes som W.H. Smith
 Robert Homans som Irish Cop in New York
 Olaf Hytten som House of Commons Member 
 Frank Mayo som Judge
 Frank McGlynn Sr. som Pat Hogan
 Lee Strasberg som Pat
 Frank Sheridan som Sheriff

Referanser

Eksterne lenker 
 

Biografiske filmer fra USA
Romantiske dramafilmer fra USA
Sort-hvitt-filmer
Engelskspråklige filmer
Filmer fra 1937
Dramafilmer fra USA